Аб'ектамі кантролю з'яўляюцца: землі ляснога фонду, участкі ляснога фонду і лясныя рэсурсы, лясная прадукцыя і прадукты яе перапрацоўкі, аб'екты лясной гаспадаркі і працоўныя месцы, сельскагаспадарчая сыравіна і кармы, харчовыя прадукты, лекава-тэхнічная сыравіна. Штогод абследуецца больш за 9000 лесасек, вымяраецца актыўнасць цэзія-137 у 15 тыс. пробах дзелавой і 25 тыс. пробах дрывяной драўніны, у пробах грыбоў і ягад, дзічамясной прадукцыі. Пры параўнанні вымераных значэнняў удзельнай актыўнасці з рэспубліканскімі дапушчальнымі ўзроўнямі ўтрымання радыенуклідаў у прадукцыі (РДУ/ЛХ-2001, РД-99) вызначаецца магчымасць яе далейшага выкарыстання.